Publication: Magyar Közlöny
Issue: MK-2001-157 (Year: 2001, Number: 157)
Era: 1990-2004
Section: A 83/1996. (VI. 14.) Korm. rendelettel kihirdetett és a 275/2000. (XII. 28.) Korm. rendelettel kihirdetett
Paragraph Index: 1589

b) Betűvel jelzett rovatok A vámhatóság feljegyzéseire szolgálnak az alábbiak szerint: KÜLSŐ ÁRUTOVÁBBÍTÁS Jele Megnevezése Kitöltési útmutatója Mezőnév C. rovat Indító vámhivatal Az EV vámhivatali azonosító számát, a vámhivatal megnevezését, valamint olvasható bélyegzőlenyomatát tartalmazza. D. rovat Indító vámhivatal vizsgálata Az indító (továbbító) vámhivatal feljegyzéseire szolgál. A bemutatási határidőt általában 8 napban állapítja meg a vámhivatal. A fuvarozás körülményeit figyelembe véve (időjárás, fuvarozási mód, távolság stb.) azonban a vámhivatal ettől eltérő (hosszabb, rövidebb) bemutatási határidőt is megállapíthat. A továbbított áruk/vámáruk azonosságát a vámhivatal alapvetően vámzárral biztosítja. Abban az esetben, ha a továbbítani kért áruk/vámáruk azonossága más módon (pl. részletes áruleírás) megnyugtatóan biztosítható, úgy a vámzár alkalmazásától a vámhivatal eltekinthet. Csak vámzárral biztosítható szállítóeszközben továbbítható: — a jövedéki termék, — a Tranzitegyezmény I. Függelékének I. Mellékletében felsorolt áru, és — az illetékes minisztérium javaslata alapján fokozott ellenőrzést igénylő termék. Amennyiben vámzár felhelyezésére nem kerül sor (tehát az áruk azonosítása más módon történik), úgy az „Alkalmazott zárak” szöveg után fel kell tüntetni a „Mentesség” szöveget. A vizsgálat eredményét olvashatóan a „RENDBEN” szó bejegyzésével a vámkezelést végző aláírásával, dátummal és bélyegzőlenyomattal kell igazolni. KÜLSŐ ÁRUTOVÁBBÍTÁS Száma Megnevezése Kitöltési útmutatója Mezőnév 2001/157. szám A D. rovatban feltüntetett adatok megjelenítése az EV 5. sorszámú példányán nem kötelező (azonban az indító vámhivatalnak ezt a példányt is le kell bélyegeznie). I. rovat Rendeltetési vámhivatal által végzett vizsgálat (közösségi árutovábbítás) Csak az EV 4. és 5. sorszámú példányainak hátoldalán található. Ebben a rovatban a rendeltetési vámhivatal az áru/vámáru bemutatásának tényét — olvashatóan — a rovat értelemszerű kitöltésével, a vámkezelést végző aláírásával, bélyegzőlenyomatával igazolja. Közösségi árutovábbítás: A megérkezés igazolása Az EV 5. sorszámú példányának hátoldalán található, a perforálás mentén leválasztható rész. Amennyiben a vámkezelést kérő a bemutatást a rendeltetési vámhivatallal igazoltatni kívánja, ezt a rovatot még az EV 4. és 5. sorszámú példányainak bemutatása előtt ki kell töltenie. 8.3. Vámhivatali intézkedések Az indító (továbbító) vámhivatal az EV elfogadása, a vámvizsgálat elvégzése után a vámkezelés megtörténtét az árunyilatkozat D. rovatában — a Tranzitegyezményben foglaltak szerint — igazolja, feltünteti a bemutatási határnapot. Az indító vámhivatal az EV 1. példányát nyilvántartása mellékleteként kezeli. A rendeltetési vámhivatalhoz az árut/vámárut az EV 4. és 5. példánya (szükséges esetben a kiegészítő 5. példánnyal együtt) kíséri. A rendeltetési vámhivatal a vámkezelést kérő kérelmére, részére a bemutatás tényét — az EV 5. sorszámú példány leválasztható részének hátoldalán, — vagy az EV kiegészítő (eredeti vagy fénymásolt) 5. példányán, — vagy a TC11 Megérkezési Igazoláson igazolja, amelye(ke)t a vámkezelést kérőnek átad. Az EV 5. sorszámú példányát a bemutatás igazolásaként a rendeltetési vámhivatal visszaküldi az indító vámhivatal részére. 8.4. Az áruk közösségi jellegét igazoló „T2L” okmány 8.4.1. A Tranzitegyezmény II. Függelék 4. Cikk (1) bekezdése értelmében abban az esetben, ha egy szerződő ország területére korábban „T2” eljárásban beszállított árut az adott országból nem „T2” eljárás keretében szállítják tovább, és az áru közösségi jellegét igazolni kell, erre a célra a Tranzitegyezmény III. Függelékében meghatározott Egységes Vámárunyilatkozat (EV) 4. vagy 4/5. példányait kell felhasználni egy példányban. A „T2L” okmányon csak a 8.4.2. pontban jelzett rovatokat kell kitölteni.

Source: https://magyarkozlony.hu/hivatalos-lapok/18a7e318734af8fb52a3763883189ede138e1f29/dokumentumok/5c717757c2dadf800c8c5a522f0bfc5256ed0312/letoltes